b'\n_START_ARTICLE_\nKultap\xc3\xb6ll\xc3\xb6\n_START_SECTION_\nKuvaus\n_START_PARAGRAPH_\nKultap\xc3\xb6ll\xc3\xb6n pituus on 46 cm ja paino 850 grammaa. Se on selv\xc3\xa4sti ruskea p\xc3\xa4\xc3\xa4lt\xc3\xa4, p\xc3\xa4\xc3\xa4st\xc3\xa4 ja yl\xc3\xa4rinnasta, naamassa on valkeita merkkej\xc3\xa4 ja alapuoli on vaaleanruskea. Silm\xc3\xa4t ovat keltaiset ja nokka vaalea. Nuori lintu erottuu selvemmin kuin aikuinen, sill\xc3\xa4 se on t\xc3\xa4ysin valkoinen lukuun ottamatta suklaanruskeaa naamakiehkuraa.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nKultap\xc3\xb6ll\xc3\xb6 on y\xc3\xb6lintu ja el\xc3\xa4\xc3\xa4 vanhoissa metsiss\xc3\xa4. Se pesii vuoraamattomassa puunkolossa, johon se munii kaksi valkoista munaa. Se saalistaa nis\xc3\xa4kk\xc3\xa4it\xc3\xa4, jopa sit\xc3\xa4 itse\xc3\xa4\xc3\xa4n suurempia kolmivarvaslaiskiaisia, suuria hy\xc3\xb6nteisi\xc3\xa4 ja lintuja, esimerkiksi pieni\xc3\xa4 p\xc3\xb6ll\xc3\xb6j\xc3\xa4. Sen \xc3\xa4\xc3\xa4ntely on matalaa huhuilua \xe2\x80\x9dBUU buu buu buu buu\xe2\x80\x9d, joka vaimenee ja nopeutuu._NEWLINE_Sen elinpiiri\xc3\xa4 ovat subtrooppiset ja trooppiset kuivat ja kosteat alavat mets\xc3\xa4t, suot, kuivat ja kosteat savannit, joet ja purot sek\xc3\xa4 viljelm\xc3\xa4t.'